L 20/44 Jurnalul Oficial al Uniunii Europene 23.1.2013 REGULAMENTUL DE PUNERE ÎN APLICARE (UE) NR. 52/2013 AL COMISIEI din 22 ianuarie 2013 de modificare a anexei XIb la Regulamentul (CE) nr. 1234/2007 al Consiliului în ceea ce priveşte vinul petiant, vinul perlant și mustul de struguri concentrat rectificat COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 113d alineatul (2), întrucât: (1)  În conformitate cu articolul 113d din Regulamentul (CE) nr. 1234/2007, anexa XIb la regulamentul menționat enumeră categoriile de produse viticole care pot fi utilizate în Uniune în scopul comercializării unui produs care îndeplineşte condițiile prevăzute în anexa respectivă. (2) În ceea ce priveşte vinul petiant și vinul perlant, punctele 8 și 9 din anexa XIb la Regulamentul (CE) nr. 1234/2007 prevăd ca aceste vinuri să fie obținute din vin. La punctele 17 și 18 din anexa I la Regulamentul (CE) nr. 1493/1999 al Consiliului din 17 mai 1999 privind organizarea comună a pieţei vitivinicole (?) se prevede însă că produsele în cauză pot fi obţinute şi din alte produse din care se pot obține vinuri. Reforma sectorului vitivinicol introdusă de Regulamentul (CE) nr. 479J2008 al Consiliului () nu a vizat modificarea listei produselor pentru a se obține vin petiant și vin perlant. Prin urmare, este oportun să se prevadă din nou că vinul petiant şi vinul perlant pot fi obținute, de asemenea, din vin nou, aflat încă în fermentație, din must de struguri sau din must de struguri parțial fermentat. (3) Noile procedee de producere a mustului de struguri concentrat rectificat permit obţinerea unui must concentrat rectificat cristalizat. Definiția mustului de struguri concentrat rectificat prezentată la punctul 14 din anexa XIb la Regulamentul (CE) nr. 1234/2007 prevede doar o formă lichidă. Definiția mustului de struguri concentrat rectificat trebuie adaptată pentru a se include forma cristalizată a acestuia. (4)  Prin urmare, anexa XIb la Regulamentul (CE) nr. 1234/2007 trebuie modificată în consecință. (5) Măsurile prevăzute de prezentul regulament sunt conforme cu avizul comitetului de reglementare prevăzut la articolul 195 alineatul (3) din Regulamentul (CE) nr. 1234/2007, JO L 299, 16.11.2007, p. 1. () JO L 179, 147.1999, p. 1. JO L 148, 6.6.2008, p. 1. ADOPTĂ PREZENTUL REGULAMENT: Articolul 1 Anexa XIb la Regulamentul (CE) nr. 1234/2007 se modifică după cum urmează: 1. La punctul 8, litera (a) se înlocuieşte cu următorul text: „(a) se obține din vin, din vin nou aflat încă în fermentație, din must de struguri sau din must de struguri parţial fermentat, cu condiția ca aceste produse să aibă o tărie alcoolică totală de minimum 9 % vol.;”. 2. La punctul 9, litera (a) se înlocuieşte cu următorul text: „(a) se obține din vin, din vin nou aflat încă în fermentație, din must de struguri sau din must de struguri parţial fermentat;”. 3. Punctul 14 se înlocuieşte cu următorul text: „14. Must de struguri concentrat rectificat Prin „must de struguri concentrat rectificat” se înțelege: (a) produsul lichid necaramelizat care: (î) se obţine prin deshidratarea parţială a mustului de struguri efectuată prin orice altă metodă autorizată în afară de încălzirea pe foc direct, astfel încât valoarea indicată la temperatura de 20 "C de refrac- tometrul utilizat conform unei metode care se va stabili în conformitate cu articolul 120g să nu fie mai mică de 61,7 %; (i) a fost supus unor tratamente autorizate de dezacidi- ficare și de eliminare a altor componente în afară de zahăr; (iii) are următoarele caracteristici: — un pH de maximum 5, determinat la 25 “Brix; — o densitate optică, la 425 nm, de maximum 0,100 la o grosime a stratului de lichid de 1 cm, la 25 "Brix; — un conținut de zaharoză nedetectabil printr-o metodă de analiză care urmează a fi stabilită; — un indice Folin-Ciocâlteu de maximum 6,00, determinat la 25 “Brix; — aciditate totală de cel mult 15 miliechivalenți per kilogram de zaharuri totale;